CELEX: 32017R1202
Language: fi
Date: 2017-07-05
Title: Komission asetus (EU) 2017/1202, annettu 5 päivänä heinäkuuta 2017, muiden kuin sairauden riskin vähentämiseen ja lasten kehitykseen ja terveyteen viittaavien elintarvikkeita koskevien tiettyjen terveysväitteiden hyväksynnän epäämisestä (ETA:n kannalta merkityksellinen teksti. )

6.7.2017   
            
            
               FI
            
            
               Euroopan unionin virallinen lehti
            
            
               L 173/6
            
         KOMISSION ASETUS (EU) 2017/1202,
   annettu 5 päivänä heinäkuuta 2017,
   muiden kuin sairauden riskin vähentämiseen ja lasten kehitykseen ja terveyteen viittaavien elintarvikkeita koskevien tiettyjen terveysväitteiden hyväksynnän epäämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeita koskevista ravitsemus- ja terveysväitteistä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1924/2006 (1) ja erityisesti sen 18 artiklan 5 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1924/2006 mukaan elintarvikkeita koskevat terveysväitteet ovat kiellettyjä, jollei komissio ole hyväksynyt niitä kyseisen asetuksen mukaisesti ja jolleivät ne sisälly sallittujen väitteiden luetteloon.
            
         
               (2)
            
            
               Asetuksessa (EY) N:o 1924/2006 säädetään myös, että elintarvikealan toimijat voivat toimittaa terveysväitteiden hyväksyntää koskevia hakemuksia jäsenvaltion toimivaltaiselle kansalliselle viranomaiselle. Toimivaltaisen kansallisen viranomaisen on toimitettava edellytysten mukaiset hakemukset Euroopan elintarviketurvallisuusviranomaiselle EFSAlle, jäljempänä ’elintarviketurvallisuusviranomainen’, tieteellistä arviointia varten sekä komissiolle ja jäsenvaltioille tiedoksi.
            
         
               (3)
            
            
               Elintarviketurvallisuusviranomaisen on annettava lausunto kyseisestä terveysväitteestä.
            
         
               (4)
            
            
               Komissio tekee päätöksen terveysväitteiden hyväksymisestä ottaen huomioon elintarviketurvallisuusviranomaisen antaman lausunnon.
            
         
               (5)
            
            
               Yritys Granarolo S.p.A toimitti asetuksen (EY) N:o 1924/2006 13 artiklan 5 kohdan nojalla hakemuksen, jonka johdosta elintarviketurvallisuusviranomaisen oli annettava lausunto terveysväitteestä, joka koski vähärasvaisia fermentoituja maitotuotteita, jotka sisältävät frukto-oligosakkarideja (FOS) ja eläviä Lactobacillus rhamnosus GG (ATCC 53103)-, Streptococcus thermophilus (Z57)- ja Lactobacillus delbrueckii subsp.bulgaricus (LB2) -maitohappobakteereita ja huulen epiteelikudoksessa tapahtuvalta Herpes simplex -viruksen reaktivaatiolta suojaavaa vaikutusta (kysymys nro EFSA-Q-2015-00488 (2)). Hakijan esittämä väite oli seuraava: ”Vähärasvaisten fermentoitujen maitotuotteiden, joissa on frukto-oligosakkarideja (FOS) ja eläviä Lactobacillus rhamnosus GG (ATCC 53103)-, Streptococcus thermophilus (Z57)- ja Lactobacillus delbrueckii subsp. bulgaricus (LB2) -maitohappobakteereita, nauttiminen auttaa vähentämään Herpes simplex -virusinfektion aiheuttaman huuliherpeksen uusiutumista terveillä tartunnalle alttiilla henkilöillä”.
            
         
               (6)
            
            
               Komissio ja jäsenvaltiot saivat 19 päivänä heinäkuuta 2016 elintarviketurvallisuusviranomaiselta tieteellisen lausunnon, jossa tultiin siihen johtopäätökseen, ettei terveysväitteen aiheena olevan vähärasvaisten fermentoitujen maitotuotteiden nauttimisen ja huulen epiteelikudoksessa tapahtuvalta Herpes simplex -viruksen reaktivaatiolta suojaavan vaikutuksen välistä syy-seuraussuhdetta ollut esitettyjen tietojen perusteella osoitettu todeksi. Koska väite ei näin ollen ole asetuksen (EY) N:o 1924/2006 vaatimusten mukainen, sitä ei pitäisi hyväksyä.
            
         
               (7)
            
            
               Yritys Food for Health Ireland toimitti asetuksen (EY) N:o 1924/2006 13 artiklan 5 kohdan nojalla hakemuksen, jonka johdosta elintarviketurvallisuusviranomaisen oli annettava lausunto terveysväitteestä, joka koski FHI LFC24:ää, joka on naudan maidosta johdettu kaseiinihydrolysaatti, ja aterianjälkeisen veren glukoosivasteen pienenemistä (kysymys nro EFSA-Q-2015-00755 (3)). Hakijan esittämä väite oli seuraava: ”FHI LFC24 auttaa sääntelemään veren glukoosipitoisuutta elintarvikkeen nauttimisen jälkeen”.
            
         
               (8)
            
            
               Komissio ja jäsenvaltiot saivat 22 päivänä heinäkuuta 2016 elintarviketurvallisuusviranomaiselta tieteellisen lausunnon, jossa todettiin, ettei hakijan esittämästä näytöstä käy ilmi, että aterianjälkeisen glykeemisen vasteen kohoamisen vähentämisellä insuliinieritystä lisäämällä olisi myönteinen fysiologinen vaikutus väitteessä esitettyyn kohdeväestöön. Näin ollen esitettyjen tietojen perusteella elintarviketurvallisuusviranomainen tuli siihen johtopäätökseen, ettei väitteen aiheena olevan elintarvikkeen nauttimisen ja väitetyn kohdeväestöön kohdistuvan myönteisen fysiologisen vaikutuksen välistä syy-seuraussuhdetta ollut osoitettu todeksi. Koska väite ei näin ollen ole asetuksen (EY) N:o 1924/2006 vaatimusten mukainen, sitä ei pitäisi hyväksyä.
            
         
               (9)
            
            
               Yritys Pierre Fabre Medicament toimitti asetuksen (EY) N:o 1924/2006 13 artiklan 5 kohdan nojalla hakemuksen, jonka perusteella elintarviketurvallisuusviranomaisen oli annettava lausunto V0137:ää, ”DHA-rikastettu kalaöljy” koskevasta terveysväitteestä, jonka mukaan se ”auttaa hidastamaan ikään liittyvää kognitiivista heikkenemistä muistin ja toiminnanohjauksen kaltaisilla alueilla” (kysymys nro EFSA-Q-2016-00071 (4)). Hakijan esittämä väite oli seuraava: ”V0137, liitettynä fyysiseen ja älylliseen harjoitteluun auttaa hidastamaan ikään liittyvää kognitiivista heikkenemistä muistin ja toiminnanohjauksen kaltaisilla alueilla”.
            
         
               (10)
            
            
               Komissio ja jäsenvaltiot saivat 5 päivänä elokuuta 2016 elintarviketurvallisuusviranomaiselta tieteellisen lausunnon, jossa tultiin siihen johtopäätökseen, ettei terveysväitteen aiheena olevan V0137 -elintarvikkeen nauttimisen ja kognitiivisten toimintojen heikkenemisen hidastumisen välistä syy-seuraussuhdetta ollut esitettyjen tietojen perusteella osoitettu todeksi. Koska väite ei näin ollen ole asetuksen (EY) N:o 1924/2006 vaatimusten mukainen, sitä ei pitäisi hyväksyä.
            
         
               (11)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Tämän asetuksen liitteessä lueteltuja terveysväitteitä ei saa sisällyttää asetuksen (EY) N:o 1924/2006 13 artiklan 3 kohdassa tarkoitettuun unionin sallittujen väitteiden luetteloon.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä heinäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 404, 30.12.2006, s. 9.
   
      (2)  EFSA Journal (2016); 14(7):4538.
   
      (3)  EFSA Journal (2016); 14(7):4540.
   
      (4)  EFSA Journal (2016); 14(8):4539.
   
      LIITE
      
         Hylätyt terveysväitteet
      
      
                  Hakemus – asetuksen (EY) N:o 1924/2006 asiaankuuluvat säännökset
               
               
                  Ravintoaine, muu aine, elintarvike tai elintarvikeryhmä
               
               
                  Väite
               
               
                  EFSAn lausunnon numero
               
            
                  Asetuksen 13 artiklan 5 kohdan mukainen terveysväite, joka perustuu uuteen tieteelliseen näyttöön ja/tai johon sisältyy pyyntö teollisoikeuden alaisten tietojen suojaamisesta
               
               
                  Vähärasvaiset fermentoidut maitotuotteet, joissa on frukto-oligosakkarideja (FOS) ja eläviä Lactobacillus rhamnosus GG (ATCC 53103)-, Streptococcus thermophilus (Z57)- ja Lactobacillus
                     delbrueckii subsp. bulgaricus (LB2) -maitohappobakteereita
               
               
                  Vähärasvaisten fermentoitujen maitotuotteiden, joissa on frukto-oligosakkarideja (FOS) ja eläviä Lactobacillus rhamnosus GG (ATCC 53103)-, Streptococcus thermophilus (Z57)- ja Lactobacillus delbrueckii subsp. bulgaricus (LB2) -maitohappobakteereita, nauttiminen auttaa vähentämään Herpes simplex -virusinfektion aiheuttaman huuliherpeksen uusiutumista terveillä tartunnalle alttiilla henkilöillä
               
               
                  Q-2015-00488
               
            
                  Asetuksen 13 artiklan 5 kohdan mukainen terveysväite, joka perustuu uuteen tieteelliseen näyttöön ja/tai johon sisältyy pyyntö teollisoikeuden alaisten tietojen suojaamisesta
               
               
                  FHI LFC24, naudan maidosta johdettu kaseiinihydrolysaatti
               
               
                  FHI LFC24 auttaa sääntelemään veren glukoosipitoisuutta elintarvikkeen nauttimisen jälkeen
               
               
                  Q-2015-00755
               
            
                  Asetuksen 13 artiklan 5 kohdan mukainen terveysväite, joka perustuu uuteen tieteelliseen näyttöön ja/tai johon sisältyy pyyntö teollisoikeuden alaisten tietojen suojaamisesta
               
               
                  V0137, DHA-rikastettu kalaöljy
               
               
                  V0137, liitettynä fyysiseen ja älylliseen harjoitteluun auttaa hidastamaan ikään liittyvää kognitiivista heikkenemistä muistin ja toiminnanohjauksen kaltaisilla alueilla.
               
               
                  Q-2016-00071